Drög að reglugerð um óhæði greiðslukortakerfa og vinnslueininga Fjármála - og efnahagsráðuneytið Drög að reglugerð Málefnasvið : Markaðseftirlit , neytendamál og stjórnsýsla atvinnumála Umsagnarfrestur er 02.01.2020 – 31.01.2020 . Umsagnir eru birtar jafnóðum og þær berast . Niðurstöður samráðsins verða birtar þegar unnið hefur verið úr þeim ábendingum og athugasemdum sem berast . Senda inn umsögn Áformað er að setja reglugerð til að veita framseldri reglugerð framkvæmdastjórnarinnar ( ESB ) 2018 / 72 gildi hér á landi . Framseld reglugerð ( ESB ) 2018 / 72 útfærir fyrirmæli a-liðar 1. mgr. 7. gr. reglugerðar ( ESB ) 2015 / 751 um milligjöld fyrir kortatengdar greiðslur um að greiðslukortakerfi og vinnslueiningar skuli vera óháðar með tilliti til reikningshalds , skipulags og ákvarðanatökuferlis . Reglugerð ( ESB ) 2015 / 751 var veitt lagagildi hér á landi með lögum um milligjöld fyrir kortatengdar greiðslur , nr. 31 / 2019 . Framselda gerðin og ákvörðun sameiginlegu EES-nefndarinnar um að taka hana upp í samninginn um Evrópska efnahagssvæðið hafa ekki enn verið birtar í EES-viðbæti við Stjórnartíðindi Evrópusambandsins en það verður líklega gert á næstu vikum . Af þessum sökum eru eyður í reglugerðardrögunum þar sem vísa á í viðbætinn . Í fylgiskjölum eru drög að þýðingum framseldu gerðarinnar og ákvörðunarinnar .